༈ ། དངོས་གྲུབ་འབྱུང་གནས་རྩ་བརྒྱུད་བླ་མ་དང༌། །ཡི་དམ་མཆོག་གསུམ་
བཀའ་སྡོད་སྲུང་མའི་ཚོགས། ། དྲང་སྲོང་བདེན་ཚིག་གྲུབ་པ་རྣམས་ཀྱི་མཐུས། །ལྷག་
358

བླ་མ་དམ་པ་མང་པོ་ལ་བསྟོད་ཚོགས་གསོལ་འདེབས་འདོད་གསོལ་སྨོན་ལམ་སོགས་སྣ་ཚོགས་ཐོར་བུ།
བསམ་སྨོན་པའི་གནས་འདི་འགྲུབ་གྱུར་ཅིག །ངག་གི་དབང་ཕྱུག་འཇམ་དཔལ་
རྡོ་རྗེ་ཡི། །ཐབས་མཁས་སྤྲུལ་པ་བསམ་གྱིས་མི་ཁྱབ་པས། །འགྲོ་ཀུན་བདེ་ལེགས་
རྒྱ་མཚོར་འགོད་པ་ལ། །ཟླ་བྲལ་དམ་པའི་མགོན་ལ་གསོལ་བ་འདེབས། །བགྲང་
ཡས་བསྐལ་པའི་སྔོན་ནས་ཐུགས་བསྐྱེད་དེ། །ཚོགས་གཉིས་རབ་རྫོགས་འབྲས་བུ་
མངོན་གྱུར་ཀྱང༌། །འགྲོ་ལ་བརྩེ་བས་ཞིང་འདིར་བྱོན་གྱུར་པ། །རྗེ་བཙུན་སྤྲུལ་
(༥༧ན)པའི་སྐུ་ལ་གསོལ་བ་འདེབས། །རབ་འབྱམས་ཞིང་ཀུན་སྤྲུལ་པས་འགེངས་
མཛད་ཅིང་། །ལྷག་པར་སྙིགས་དུས་འགྲོ་ལ་ཐུགས་བརྩེ་བས། །བསིལ་ལྡན་ལྗོངས་
འདིར་སྐྱེས་རབས་ནོར་བུའི་ཕྲེང༌། །བསྔགས་འོས་དམ་པའི་མགོན་ལ་གསོལ་བ་
འདེབས། །རྗེ་བཙུན་ཆོས་ཀྱི་རྒྱལ་པོ་ཙོང་ཁ་པའི། །བཤད་སྒྲུབ་བསྟན་པ་འཛིན་
ཅིང་སྤེལ་བ་ལ། །རྣམ་པ་ཀུན་ཏུ་འགྲན་པའི་ཟླ་བྲལ་བ། །ཕྱོགས་ལས་རྣམ་རྒྱལ་
ཞབས་ལ་གསོལ་བ་འདེབས། །སྔོན་ཚེ་ཆོས་རྒྱལ་མེས་དབོན་རྣམ་གསུམ་གྱིས། །ཇི་
ལྟར་མཛད་པ་དེ་བཞིན་དུས་མཐའ་འདིར། །རྒྱལ་བསྟན་འཛིན་སྐྱོང་སྤེལ་ལ་ཟླ་བྲལ་
བ། །རྗེ་བཙུན་ཐུགས་རྗེ་ཅན་ལ་གསོལ་བ་འདེབས། །བྱང་ཕྱོགས་བསིལ་ལྡན་ལྗོངས་
ཀྱི་མགོན་གཅིག་པུ། །ཕྱག་ན་པདྨོའི་འཕྲིན་ལས་སྤེལ་བ་ལ། །སུས་ཀྱང་བཟློག་པ་མེད་
པའི་སྙིང་སྟོབས་ཅན། །དཔལ་ལྡན་ཆོས་ཀྱི་རྒྱལ་པོར་གསོལ་བ་འདེབས། །བདག་
པས་གཞན་གཅེས་འབྱོངས་པའི་ཐུགས་བསྐྱེད་ཀྱིས། །འགྲོ་བའི་དོན་ལ་ནམ་ཡང་
མི་གཡེལ་ཞིང་། །ལྷག་པར་ཉམ་ཆུང་འགྲོ་རྣམས་བྱམས་བརྩེས་སྐྱོང་། །རྗེ་བཙུན་
ཐུགས་རྗེ་ཅན་ལ་གསོལ་བ་འདེབས། །བདག་ཅག་ཉམ་ཐག་འགྲོ་རྣམས་འདིར་
8{..9
བོར་ནས། །མགོན་པོ་ཐུགས་རྗེ་ཅན་ཁྱོད་གང་དུ་(༥༧བ)གཤེགས། །བདག་ཅག་
?。
རྣམས་ལ་ཐུགས་རྗེས་གཟིགས་མཛོད་ལ། །མྱུར་དུ་སྤྲུལ་སྐུའི་ཞལ་བཟང་བསྟན་དུ་
གསོལ། །རྒྱལ་བ་སྲས་བཅས་ཀུན་གྱི་སྤྱན་སྔ་རུ། །སྙིགས་དུས་ཉམ་ཐག་འགྲོ་རྣམས་
ངས་སྒྲོལ་ཞེས། །ཐུགས་བསྐྱེད་དམ་བཅའ་བསྙེལ་བར་མ་གྱུར་ཏམ། །ཐུགས་རྗེས་
གཟིགས་ལ་སྤྲུལ་སྐུ་བསྟན་དུ་གསོལ། །ཟབ་གསལ་གཉིས་མེད་ལྷ་ཡི་རྣལ་འབྱོར་
359

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
18
ཤ་
གྱིས། །མ་རུངས་བདུད་དཔུང་འཇོམས་ལ་ཐོགས་མེད་པས། །ཕྱི་ནང་གདོན་བགེགས་
འཚེ་བ་ཀུན་སོལ་ལ། །འཁྲུལ་མེད་སྤྲུལ་སྐུའི་ཞལ་བཟང་བསྟན་དུ་གསོལ། །ཚང་
ལ་མ་ནོར་འཇམ་མགོན་བསྟན་འདི་ལས། །ལྷག་པ་ཞིང་ཁམས་གང་ནའང་མ་
མཆིས་པས། །ཕྱོགས་འདིར་འཇམ་མགོན་བསྟན་པ་སྤེལ་བའི་ཕྱིར། །འཁྲུལ་མེད་
སྤྲུལ་སྐུའི་ཞལ་བཟང་བསྟན་དུ་གསོལ། །མདོར་ན་བདག་ཅག་དད་ཅིང་གུས་པ་
རྣམས། །མགོན་པོ་ཁྱོད་ཉིད་ཁོ་ནར་རེ་ལགས་ན། །ཐུགས་རྗེའི་སྤྱན་གྱིས་རྟག་ཏུ་
གཟིགས་མཛོད་ལ། །ཐབས་མཁས་སྤྲུལ་པས་རྗེས་སུ་གཟུང་དུ་གསོལ། །དོན་དེ་
སྒྲུབ་ལ་ཐོགས་མེད་མཐུ་ལྡན་པ། །གནས་གསུམ་དཔའ་བོ་མཁའ་འགྲོ་ཐམས་ཅད་
དང༌། །དམ་ཅན་ཆོས་སྐྱོང་སྲུང་མའི་ཚོགས་རྣམས་ཀྱིས། །གཡེལ་བ་མེད་པར་རྟག་
ཏུ་གྲོགས་མཛོད་ཅིག །ཅེས་ཆོས་ཀྱི་རྒྱལ་པོ་དཔལ་ལྡན་ནོ་མི་ཧན་ངག་དབང་འཇམ་
དཔལ་བདེ་(༥༨བ)ལེགས་རྒྱ་མཚོར་ཐུགས་རྗེ་བསྐུལ་བའི་གསོལ་འདེབས་མཆོག་སྤྲུལ་
མྱུར་འབྱོན་གྱི་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས་རྗེ་དེ་ཉིད་ལ་མི་
ཕྱེད་པའི་དད་པ་ཅན་སྐུ་འཁོར་དམ་ཆོས་བསྟན་འཛིན་གྱིས་བསྐུལ་བ་ལ་བརྟེན་ནས།
དགེ་སློང་ཡེ་ཤེས་རྒྱལ་མཚན་གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།། །།
Ni ¢N
(9,】8ik